Γεγονότα Ιουλίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2015, συνοδευόμενα από τις πηγές μέσω των οποίων μεταδόθηκαν. 

 1η Ιουλίου 
Πόλεμος και επιθέσεις
Τουλάχιστον 18 άνθρωποι έχουν σκοτωθεί από επιθέσεις ανταρτών Χούθι στην πόλη Άντεν της Υεμένης. (reuters) 
Αίγυπτος:
Εξτρεμιστές εξαπολύουν επιθέσεις εναντίον των ενόπλων δυνάμεων της Αιγύπτου σε σημεία ελέγχου στο Βόρειο Σινά σκοτώνοντας δεκάδες άτομα. (Times of India)(AP)
Οι δυνάμεις ασφαλείας στην Αίγυπτο σκοτώνουν 9 τρομοκράτες στη διάρκεια επιδρομής στο δυτικό Κάιρο. Ένας πρώην βουλευτής είναι ανάμεσα στα θύματα. (Ahram)

Οικονομία
Ελληνική κρίση χρέους:
Ο Πρωθυπουργός της Ελλάδας Αλέξης Τσίπρας έστειλε επιστολή στους δανειστές ισχυριζόμενος ότι θα αποδεχθεί ένα νέο πρόγραμμα αλλά με όρους. (Daily Telegraph)
Ο οίκος Μούντις υποβαθμίζει ακόμα περισσότερο τα ελληνικά ομόλογα. (Reuters) 

Δυστυχήματα
Ο αριθμός των νεκρών από την χθεσινή αεροπορική τραγωδία στην Ινδονησία ανήλθε σε 141. (The Guardian)

Διεθνείς σχέσεις
Οι ΗΠΑ και η Κούβα ανακοινώνουν επίσημα ότι οι πρεσβείες τους θα επαναλειτουργήσουν για πρώτη φορά από το 1961. (BBC)

Πολιτική και εκλογές
Βουλευτικές εκλογές στο Μπουρούντι 2015
Ο Πρόεδρος του Μπουρούντι Πιερ Νκουρουνζίζα ισχυρίζεται ότι ο συνασπισμός του είναι ο νικητής των χθεσινών εκλογών, αν και τα κόμματα της αντιπολίτευσης δεν έλαβαν μέρος. (African Media Agency μέσω Mail and Guardian)
Το Συνταγματικό Δικαστήριο της Ρωσίας αποφαίνεται ότι είναι συνταγματική η διεξαγωγή των βουλευτικών εκλογών του 2016 το μήνα Σεπτέμβριο και όχι το Δεκέμβριο. (AP μέσω Fox News)

 2 Ιουλίου 
Πόλεμος και επιθέσεις
Αίγυπτος:
Συνεχίζεται η επίθεση στην Αίγυπτο εναντίον του ΙΣΙΣ, με απολογισμό 100 νεκρούς το τελευταίο διήμερο. (BBC)
Σε επίθεση με στόχο αυτοκινητοπομπή στο βόρειο Μάλι σκοτώνονται 6 στρατιώτες της ειρηνευτικής δύναμης των Ηνωμένων Εθνών. (AP) 
Δυστυχήματα
Από τη βύθιση του πορθμείου με το όνομα "Kim Nirvana" στις Φιλιππίνες καθώς εκτελεί το δρομολόγιο από την πόλη του Ορμόκ στο νησί Καμότες με 173 επιβάτες, επιβεβαιώνεται ο θάνατος τουλάχιστον 33 ατόμων και η διάσωση τουλάχιστον 50. (AFP μέσω ABC Online), (BBC)
Από την κατάρρευση γέφυρας στην Γκουτζρανγουάλα σκοτώνονται 19 άτομα και περισσότερα από 100 τραυματίζονται.Dawn
Πολιτική και εκλογές
Αμερικανικές προεδρικές εκλογές 2016
Ο πρώην γερουσιαστής Τζιμ Γουέμπ ανακοινώνει ότι θα διεκδικήσει το χρίσμα για να είναι υποψήφιος με το Δημοκρατικό Κόμμα. (Fox News)

 3 Ιουλίου 
Πόλεμος και επιθέσεις
Εμφύλιος πόλεμος στη Συρία
Η Τουρκία παρατάσσει επιπλέον στρατεύματα στα σύνορα με τη Συρία καθώς συνεχίζονται οι συγκρούσεις.(france24 / Reuters)
Καταστροφές και δυστυχήματα
Έπειτα από έκρηξη σε εργοστάσιο χημικών στο Ουλσάν της Νότιας Κορέας σκοτώνονται 6 άνθρωποι. (Yonhap), (AP μέσω ABC News America)
Στην επαρχία Ζινζιάν της Κίνας σκοτώνονται τουλάχιστον 4 άτομα και άλλα 48 τραυματίζονται έπειτα από σεισμό μεγέθους 6,5 βαθμών της κλίμακας Ρίχτερ. (BBC)
Υγεία
Τουλάχιστον 29 άτομα πέθαναν σε επιδημία χολέρας στο Νότιο Σουδάν. (AFP μέσω Daily Star)
Πολιτική και εκλογές
Γενικές εκλογές στη Δανία 2015
Η Πία Κιάρσγκαρντ γίνεται η πρώτη γυναίκα που εκλέγεται πρόεδρος του κοινοβουλίου της Δανίας, του Folketing. (Politiko.dk/Berlingske) 
Επιστήμη και τεχνολογία
Solar Impulse 
Προσγειώνεται το αεροσκάφος που κινείται με ηλιακή ενέργεια Solar Impulse 2 από την Ιαπωνία στη Χαβάη, ολοκληρώνοντας τον μεγαλύτερο σε διάρκεια περίπλου, ξεκινώντας από το Αμπού Ντάμπι. (BBC)

 4 Ιουλίου 
Δυστυχήματα
Από κατάρρευση εργοστασίου στην Κίνα, σκοτώνονται 9 άνθρωποι και άλλοι 30 τραυματίζονται στην πόλη Γουενλίν της επαρχίας Ζεγιάν. (AP μέσωStar Tribune)
Πολιτική
 Στην Τυνησία, ο πρόεδρος Μπετζί Καΐντ Εσέμπσι κηρύσσει τη χώρα σε κατάσταση εκτάκτου ανάγκης, έπειτα από τις πρόσφατες επιθέσεις στην πόλη Σους. (VOA News)
Στέφεται επίσημα ο Βασιλιάς των Τόνγκα, Τουπόου ΣΤ΄. (BBC)
Ο Φιντέλ Κάστρο κάνει την πρώτη του δημόσια εμφάνιση σε τυροκομείο από το Φεβρουάριο του 2015. (UPI)
Αθλητισμός
Κόπα Αμέρικα 2015:
To Κόπα Αμέρικα κατακτά η διοργανώτρια Χιλή για πρώτη φορά στην ιστορία της επικρατώντας με 4-1 στα πέναλτι της Αργεντινής στον τελικό της διοργάνωσης. (Ελευθερία)
Στη διάρκεια των πανηγυρισμών στη Χιλή για την κατάκτηση του κυπέλλου, σκοτώνονται 2 άτομα όταν παρασύρονται από διερχόμενο όχημα, ενώ ένας ακόμα άνθρωπος πυροβολήθηκε στο στήθος.(in.gr)

 5 Ιουλίου 
Πολιτική και εκλογές
Ελληνικό δημοψήφισμα 2015:
Στις κάλπες προσέρχονται οι Έλληνες ψηφοφόροι για το πρώτο δημοψήφισμα από το 1974 και το μοναδικό που δεν αφορά τη μορφή πολιτεύματος στην ελληνική πολιτική ιστορία. Οι πολίτες σε συντριπτική πλειοψηφία καταψηφίζουν σε ποσοστό 61,3% την πρόταση συμφωνίας των τριών θεσμών, Ευρωπαϊκής Κεντρικής Τράπεζας, Ευρωπαϊκής Επιτροπής και Διεθνούς Νομισματικού Ταμείου της 25ης Ιουνίου του 2015. Η συμμετοχή είναι 62,4%. (kathimerini.gr)
Ο αρχηγός της Νέας Δημοκρατίας Αντώνης Σαμαράς ανακοινώνει την παραίτησή του από την ηγεσία του κόμματος και αντικαθίσταται προσωρινά από τον Ευάγγελο Μεϊμαράκη. (news247.gr) 
Η Καγκελάριος της Γερμανίας Άνγκελα Μέρκελ και ο πρόεδρος της Γαλλίας Φρανσουά Ολάντ ζητούν τη σύγκληση έκτακτης συνόδου κορυφής των ηγετών της Ευρωζώνης ώστε να αποφασίσουν για τις επόμενες κινήσεις τους. (Bloomberg)
Πόλεμος και επιθέσεις
Σε αεροπορικούς βομβαρδισμούς των ιρακινών κυβερνητικών δυνάμεων σκοτώνονται τουλάχιστον 73 άτομα στις πόλεις Ραμάντι και Φαλούτζα, οι οποίες βρίσκονται υπό τον έλεγχο του ΙΣΙΣ. (Al-Jazeera)
Αθλητισμός
Ολοκληρώνεται στην Κρήτη το παγκόσμιο πρωτάθλημα καλαθοσφαίρισης αντρών κάτω των 19 ετών. Οι ΗΠΑ κερδίζουν στον τελικό την Κροατία με 79-71 στην παράταση κατακτώντας τον τίτλο.(naftemporiki.gr)
Οι ΗΠΑ κατακτούν το Παγκόσμιο Κύπελλο ποδοσφαίρου γυναικών με νίκη στον Καναδά επί της Ιαπωνίας με 5-2 στον τελικό.(Best News)

 6 Ιουλίου 
Πόλεμος και επιθέσεις
Από τη συντριβή πολεμικού αεροσκάφους Σουχόι Su-25, κατά την επιστροφή του από αεροπορική επιδρομή εναντίον μαχητών του ΙΣΙΣ στα βόρεια, ρίχνει μια βόμβα κατά λάθος εναντίον σπιτιών στη Βαγδάτη, με αποτέλεσμα να σκοτωθούν τουλάχιστον 7 πολίτες. (Sky News)
Εμφύλιος πόλεμος στην Υεμένη
Σε αεροπορική επίθεση από τη σαουδαραβική συμμαχία στην πόλη Άντεν της Υεμένης, με αποτέλεσμα το θάνατο τουλάχιστον 30 άτομα. Δεν είναι σαφές πόσοι από τους νεκρούς είναι άμαχοι ή αντάρτες Χούθι. (BBC)
Μπόκο Χαράμ
Σε δύο βομβιστικές επιθέσεις στο κέντρο της πόλης Τζος της Νιγηρίας, σκοτώνονται τουλάχιστον 44 άνθρωποι. (BBC)
Καταστροφές και δυστυχήματα
Από τη συντριβή ρωσικού στρατιωτικού αεροσκάφους Su-24 κατά την απογείωση από το Χαμπαρόβσκ στην Ρωσική Άπω Ανατολή στη διάρκεια νυχτερινής εκπαιδευτικής πτήσης και σκοτώνονται αμφότεροι οι πιλότοι. (NY Times)
Διεθνείς σχέσεις
Ο Γενικός Γραμματέας των Ηνωμένων Εθνών Μπαν Κι Μουν ζητά τη διεξαγωγή νέας έρευνας για το θάνατο του πρώην γενικού γραμματέα Νταγκ Χάμαρσκελντ που σκοτώθηκε σε αεροπορικό δυστύχημα, καθώς προέκυψαν νέα στοιχεία. (New York Times)
Πολιτική και εκλογές
Ελληνικό δημοψήφισμα 2015
Παραιτείται από υπουργός Οικονομικών ο Γιάνης Βαρουφάκης παρότι ο ελληνικός λαός ψήφισε το "όχι" στις προτάσεις των δανειστών. (AFR)
Ο πρωθυπουργός Αλέξης Τσίπρας τηλεφωνεί στον Ρώσο πρόεδρο Βλαντίμιρ Πούτιν. (Yahoo)
Αθλητισμός
Στην πυγμαχία, ο Παγκόσμιος Οργανισμός Πυγμαχίας αφαιρεί τον τίτλο από τον Φλόιντ Μεϊγουέδερ τζούνιορ από τον τίτλο των ημιβαρέων βαρών, που κέρδισε ο ίδιος μετά τον αγώνα με τον Μάνι Πακιάο επειδή δεν παραιτήθηκε του προηγούμενου τίτλου του στα ελαφρά μεσαία βάρη.
(Reuters μέσω MSN)

 7 Ιουλίου 
Πόλεμος και επιθέσεις
Μπόκο Χαράμ:
 Σε βομβιστική επίθεση σκοτώνονται τουλάχιστον 25 άνθρωποι και άλλοι 32 τραυματίζονται στη Ζάρια της βόρειας Νιγηρίας.
(BBC)
Επιχείρηση στην Υεμένη:
 Στη διάρκεια αεροπορικών βομβαρδισμών σκοτώνονται 200 άτομα στην Υεμένη. (Reuters μέσω SANAA) 
Οικονομία
Ελληνική κρίση χρέους:
Οι ηγέτες από τις χώρες της Ευρωζώνης πραγματοποιούν έκτακτη σύνοδο με θέμα το ελληνικό χρέος έπειτα από το δημοψήφισμα και καθώς οι τράπεζες είναι κοντά στο να αδειάσουν από ρευστό. Στις ελληνικές τράπεζες συνεχίζεται το όριο ανάληψης στα 60 ευρώ την ημέρα. (Reuters) 
Η ελληνική κυβέρνηση δεν παρουσιάζει νέες προτάσεις.(AP)
Η ΕΕ δίνει προθεσμία για την Πέμπτη στην ελληνική κυβέρνηση να παρουσιάσει μια νέα πρόταση, που πρόκειται να συζητηθεί σε έκτακτη σύνοδο κορυφής την Κυριακή.(BBC)

 8 Ιουλίου 
Πόλεμος και επιθέσεις
Μπόκο Χαράμ:
Σε επιθέσεις ύποπτων ισλαμιστών της Μπόκο Χαράμ που σημειώνονται σε 2 χωριά σκοτώνονται 26 άτομα στη Λίμνη Τσαντ του Τσαντ. (Daily Star μέσω Reuters) 
Κρίση στην Υεμένη
Η εξόριστη κυβέρνηση της Υεμένης ανακοινώνει ότι έφτασε σε συμφωνία με τους αντάρτες Χούθι. (Al-Arabiya)
Τουλάχιστον 22 άτομα σκοτώνονται σε συγκρούσεις ανάμεσα σε κοινότητες Αράβων και Βερβέρων στην Γκαρντάια της Αλγερίας.(BBC)
Διεθνείς σχέσεις
Η Ρωσία ασκεί βέτο στο ψήφισμα των Ηνωμένων Εθνών που θα καταδίκαζε τη σφαγή της Σρεμπρένιτσα ως γενοκτονία.
(Reuters) 

 9 Ιουλίου 
Διεθνείς σχέσεις
Ολοκληρώνεται η 7η σύνοδος κορυφής των χωρών της ομάδας BRICS.(One India)
Πολιτική και εκλογές
Εφετείο στο Πουέρτο Ρίκο αποφαίνεται ότι η απαγόρευση του γάμου μεταξύ ομοφύλων είναι αντισυνταγματική. (Washington Blade)
Το Ευρωπαϊκό Κοινοβούλιο απορρίπτει ένα σχέδιο για την κατάργηση για την Ελευθερία Πανοράματος. (Amateur Photographer)(NOS (ολλανδικά)).
Θρησκεία
Ο Πάπας Φραγκίσκος κατά την επίσκεψή του στην Κολομβία ζητά συγνώμη για τα εγκλήματα που διαπράχθηκαν με την υποστήριξη της Ρωμαιοκαθολικής Εκκλησίας σε βάρος των αυτοχθόνων λαών στην Αμερική.(in.gr)

 10 Ιουλίου 
Πόλεμος και επιθέσεις
Μαχητές της οργάνωσης Αλ Σαμπάμπ καταλαμβάνουν 2 ξενοδοχεία στην πρωτεύουσα της Σομαλίας Μογκαντίσου, σκοτώνοντας τουλάχιστον 10 πολίτες. (ABC News AU) (Business Standard μέσω AFP)
Νόμος και έγκλημα
Άγνωστος ένοπλος ανοίγει πυρ σε δύο ξεχωριστά σημεία κοντά στο Άνσμπαχ της Βαυαρίας, σκοτώνοντας τουλάχιστον 2 ανθρώπους. Ο δράστης πυροβόλησε πεζούς μέσα από όχημα, αλλά τελικά βρέθηκε και συνελήφθη από την αστυνομία.(kathimerini.gr)
Οικονομία
Ελληνική κρίση χρέους
Μια νέα πρόταση για την οικονομία κατατίθεται από την Ελλάδα δύο ώρες πριν τερματιστεί η προθεσμία. Με βάση την πρόταση η ηλικία για συνταξιοδότηση αυξάνεται στα 67 και όσοι συνταξιοδοτηθούν στην ηλικία των 62 ετών θα έχουν μειωμένη σύνταξη κατά 15.(LA Times)(Money Control)
Καταστροφές και δυστυχήματα
Τουλάχιστον 23 άτομα σκοτώνονται και άλλα 50 τραυματίζονται από ποδοπατήματα στη διάρκεια πανικού σε φιλανθρωπική εκδήλωση για δωρεάν προσφορά ρούχων στην πόλη Μάιμεσινγκ του βόρειου Μπανγκλαντές. (BBC)
Πολιτική
Έπειτα από τη δημόσια κατακραυγή που ακολούθησε το επεισόδιο πυροβολισμών σε ναό του Τσάρλεστον, η πολεμική σημαία της συνομοσπονδίας υποστέλλεται από το κυβερνείο της Νότιας Καρολίνας ύστερα από 54 χρόνια. (CNN)
Επιστήμη και τεχνολογία
Ο Ινδικός Οργανισμός Έρευνας του Διαστήματος εκτοξεύει με επιτυχία 5 εμπορικούς δορυφόρους για το Ηνωμένο Βασίλειο. (IBN Live) 
Αθλητισμός
Στο Τορόντο αρχίζουν επίσημα οι Παναμερικανικοί Αγώνες για το έτος 2015. (Canadian Press μέσω CP24)

 11 Ιουλίου 
Πόλεμος και επιθέσεις
Σε επίθεση αυτοκτονίας μιας καμικάζι που φορά μπούρκα σκοτώνονται 14 άτομα στην Ντζαμένα, πρωτεύουσα του Τσαντ. (Reuters)  (Chron μέσω AP) 
Στην νότια Ταϊλάνδη σημειώνεται σειρά επιθέσεων με απολογισμό τουλάχιστον 7 νεκρούς και δεκάδες τραυματίες. (AFP via The Daily Star) 
Βομβιστική επίθεση σημειώνεται στο ιταλικό προξενείο στο Κάιρο, με τουλάχιστον 1 νεκρό και 4 τραυματίες. Την ευθύνη για την επίθεση αναλαμβάνει το Ισλαμικό Κράτος.(The Daily Star) (BBC), (CNN)
Παραβιάζεται η εκεχειρία που πέτυχαν τα Ηνωμένα Έθνη στην Υεμένη.(AP via US News and World Report)
Οικονομία
Ελληνική κρίση χρέους
Εγκρίνονται από τη Βουλή των Ελλήνων τα οικονομικά μέτρα για την αντιμετώπιση της κρίσης χρέους.(BBC)
Πολιτική και εκλογές
Η Αούνγκ Σαν Σου Κίι ανακοινώνει ότι ο Εθνικός Σύνδεσμος για τη Δημοκρατία θα συμμετάσχει στις γενικές εκλογές που θα διεξαχθούν αργότερα φέτος στη Βιρμανία.(Wall Street Journal)
Καταστροφές και δυστυχήματα
Από φωτιά σε οίκο ευγηρίας κοντά στη Σαραγόσα της Ισπανίας, πεθαίνουν 8 άνθρωποι. (naftemporiki.gr) 
Αθλητισμός
Γουίμπλεντον του 2015
Η αμερικανίδα Σερένα Γουίλιαμς επικρατεί της ισπανίδας Γκαρμπίνιε Μουγουρούθα κατακτώντας το απλό στις γυναίκες. (The Guardian)

 12 Ιουλίου 
Πόλεμος και επιθέσεις
Στην Τυνησία συλλαμβάνονται 127 άτομα ως ύποπτα μέλη τρομοκρατικής οργάνωσης έπειτα από την επίθεση του περασμένου μήνα. (Al-Arabiya)
Οικονομία
Αναβάλλεται η σύνοδος κορυφής των Ευρωπαίων ηγετών λόγω αποτυχίας τους να συμφωνήσουν στις ελληνικές προτάσεις. Οι συνομιλίες συνεχίζονται ως αργά το βράδυ. (BBC), (Sky News)  (The Guardian)
Αθλητισμός
Στην αντισφαίριση, ο Νόβακ Τζόκοβιτς νικά στον τελικό του απλού του Γουίμπλεντον τον Ελβετό Ρότζερ Φέντερερ και κατακτά τον τίτλο για 2η συνεχή χρονιά και 3η στην καριέρα του. (Εξπρές)

 13 Ιουλίου 
Πόλεμος και επιθέσεις
Ο στρατός του Μπουρούντι σκοτώνει 31 ύποπτους αντάρτες και συλλαμβάνει άλλους 170 σε συγκρούσεις στα βόρεια της χώρας. (ABC News μέσω AP)
Σε αεροπορικό χτύπημα του σαουδαραβικού συνασπισμού σκοτώνονται 25 άμαχοι και 50 τραυματίζονται στη Σανάα, πρωτεύουσα της Υεμένης. (STL Today) (CTV News μέσω AP)

Δυστυχήματα και καταστροφές
Στη Ρωσία τουλάχιστον 23 στρατιώτες σκοτώνονται από την κατάρρευση κτιρίου σε στρατόπεδο στην περιοχή Ομσκ.(Πρώτο Θέμα)

Οικονομία
Οι Ευρωπαίοι ηγέτες συμφωνούν στην ελληνική πρόταση για την οικονομία με τον όρο να έχει εγκριθεί η πρόταση από την ελληνική βουλή ως τις 15 Ιουλίου. (BBC)
Ο Ολλανδός υπουργός Οικονομικών Γερούν Ντάισελμπλουμ επανεξελέγη πρόεδρος του Eurogroup, αναφέρεται σε επίσημη ανακοίνωση από τις Βρυξέλλες. (in.gr)

 14 Ιουλίου 
Δυστυχήματα και καταστροφές
Τουλάχιστον 27 άτομα σκοτώνονται από ποδοπατήματα στη διάρκεια του ινδουιστικού φεστιβάλ του Γκονταβαρί στο ινδικό κρατίδιο Άντρα Πραντές. (NY Times)
Διεθνείς σχέσεις
Το Ιράν και η ομάδα P5+1 συμφωνούν σε συμφωνία για τα πυρηνικά. Η συμφωνία προβλέπει μεταξύ άλλων και την άρση των κυρώσεων εναντίον της Τεχεράνης. (BBC) (CNN) (NY Times)
Νόμος και έγκλημα
Ανακοινώνεται αμνηστία για ποινικούς κρατουμένους στη Βόρεια Κορέα επί επετείω της συμπλήρωσης των 70 χρόνων από την ανεξαρτησία της Κορέας από τον ιαπωνικό ζυγό. (AFP μέσω Yahoo! News)
Επιστήμη και τεχνολογία
Το διαστημόπλοιο της NASA New Horizons ολοκληρώνει το ιστορικό του πέρασμα από τον πλανήτη νάνο Πλούτωνα και τους 5 δορυφόρους του.(Gizmodo) (CNN) (official NASA page)
Επιστήμονες στον Μεγάλο Επιταχυντή Αδρονίων του CERN ανακοινώνουν ότι ανακάλυψαν το πεντακουάρκ. (BBC) (ABC News)

 15 Ιουλίου 
Πόλεμος και επιθέσεις
Τουλάχιστον 33 άτομα σκοτώθηκαν σε πρόσφατες επιθέσεις της Μπόκο Χαράμ στη βορειοανατολική Νιγηρία. (CNN)
Κρίση στην Υεμένη:
Οι υποστηρικτές του εξόριστου Προέδρου Αμπντ Ραμπούχ Μανσούρ Χαντί καταλαμβάνουν το διεθνές αεροδρόμιο του Άντεν, έπειτα από 4 μήνες οπότε βρισκόταν υπό τον έλεγχο των Χούθι. (Al-Arabiyah)

Πολιτική και εκλογές
Αποτυγχάνει και ο 26ος γύρος για την εκλογή Προέδρου στο Λίβανο.(News Videonews.us) 
Ελληνική κρίση χρέους
Την έγκριση των νέων οικονομικών μέτρων ψηφίζει η Βουλή των Ελλήνων παρότι περί τους 40 βουλευτές του ΣΥΡΙΖΑ καταψηφίζουν. (AP via New York Times), (BBC)
Επιστήμη και τεχνολογία
Διακόπτεται η απόπειρα του αεροπλάνου Solar Impulse που κινείται με ηλιακή ενέργεια, να κάνει τον περίπλου της Γης, ενώ βρίσκεται στη Χαβάη. Αφού γίνουν οι απαραίτητες επισκευές θα επαναληφθεί το ταξίδι του μετά το 2015. (BBC)
Δημοσιεύονται από τη NASA οι πρώτες κοντινές φωτογραφίες του Πλούτωνα από το διαστημικό σκάφος New Horizons. Οι εν λόγω φωτογραφίες δείχνουν νέα όρη από γεωλογική άποψη, φτιαγμένα από πάγο και νερό. (The Guardian), (Wired)
 16 Ιουλίου 
Πόλεμος και επιθέσεις
Σε δύο ένοπλες επιθέσεις που σημειώνονται σε στρατιωτικές εγκαταστάσεις της πόλης Τσατανούγκα, στο Τενεσί των ΗΠΑ σκοτώνονται 4 πεζοναύτες. Ο δράστης σκοτώνεται επίσης.(Ο Φιλελεύθερος)
Τουλάχιστον 49 άτομα σκοτώνονται σε διπλή επίθεση αυτοκτονίας της Μπόκο Χαράμ σε υπαίθρια αγορά στην πόλη Γκόμπε, στη βορειοδυτική Νιγηρία. (euronews)
Στην Παπούα Νέα Γουινέα σκοτώνονται 11 άτομα σε φυλετικές συγκρούσεις και αρκετά άλλα τραυματίζονται σε απομακρυσμένη περιοχή της χώρας.
(AFP μέσω ABC Australia)

Πολιτική
Ο Μπαράκ Ομπάμα γίνεται ο πρώτος Πρόεδρος των Ηνωμένων Πολιτειών που επισκέπτεται ομοσπονδιακή φυλακή στις ΗΠΑ, καθώς επισκέφτηκε σήμερα τις φυλακές Ελ Ρίνο. (kathimerini.gr)
Στην Ιαπωνία η Κάτω Βουλή εγκρίνει δύο νομοσχέδια για την τροποποίηση των νόμων για την ασφάλεια της χώρας, επιτρέποντας την πολεμική δράση Ιαπώνων στρατιωτών σε χώρες του εξωτερικού, για πρώτη φορά από τον τερματισμό του Δευτέρου Παγκοσμίου Πολέμου.(BBC) (NHK)

 17 Ιουλίου 
Πόλεμος και επιθέσεις
Σκοτώνονται τουλάχιστον 64 άτομα σε πολλαπλές επιθέσεις της Μπόκο Χαράμ σε πόλεις της βορειοανατολικής Νιγηρίας.
(WSJ μέσω AP)(Local 10) (BBC)
Ο στρατός του Νίγηρα σκότωσε τουλάχιστον 30 ύποπτους μαχητές της Μπόκο Χαράμ στη διάρκεια επιχειρήσεων σε χωριά στα σύνορα με τη Νιγηρία. (NewsDay Zimbabwe)
Σε βομβιστική επίθεση με παγιδευμένο αυτοκίνητο στην Χαν Μπάνι Σαντ Σίτι σκοτώνονται περισσότερα από 100 άτομα, στην πλειοψηφία τους Σιίτες. Την ευθύνη αναλαμβάνει το ΙΣΙΣ. (Reuters) 
Οικονομία
Ελληνική κρίση χρέους
 Η γερμανική Κάτω Βουλή, η Bundestag, εγκρίνει το οικονομικό πρόγραμμα για την Ελλάδα με 439 ψήφους υπέρ έναντι 119 κατά και 40 παρόντων. (Reuters) 
Τέχνες και πολιτισμός
Το βραβείο Άρτσιμπαλντ για το 2015 απονέμεται στον αυστραλό Νάιτζελ Μίλσομ για το πορτρέτο του δικηγόρου του, Τσαρλς Γουότερστριτ, ο οποίος τον εκπροσώπησε όταν ο Μίλσομ είχε καταδικαστεί για ένοπλη ληστεία.(ABC News Australia) 
Καταστροφές και δυστυχήματα
Ο τυφώνας Νάνγκα περνά από το δυτικό τμήμα του νησιού Χόνσου στην Ιαπωνία, προξενώντας τουλάχιστον 2 θανάτους, πλημμύρες και την απομάκρυνση 100.000 ατόμων από την περιοχή. (Reuters) 
Τουλάχιστον 5 νεκροί και 3 αγνοούμενοι είναι ο απολογισμός από έκρηξη σε ανθρακωρυχείο στην επαρχία Αντίκουε στις Φιλιππίνες. (AP) 
Νόμος και έγκλημα
Διαδηλωτές διαμαρτύρονται και τα κοινωνικά δίκτυα κατακλύζονται από περισσότερα από 200.000 μηνύματα στο Tweeter μετά το θάνατο της ακτιβίστριας εναντίον της αστυνομικής βίας, Σάντρα Μπλαντ, που πέθανε ενώ βρισκόταν στη φυλακή στην κομητεία Γουόλερ του Τέξας.(World Socialist Web Site)
Σε αμόκ άντρα που άνοιξε πυρ στην πολιτεία Μέιν των ΗΠΑ σκοτώνονται 2 άτομα και άλλα 3 τραυματίζονται στις πόλεις Λι και Μπενέντικτα. Έπειτα από ανθρωποκυνηγητό, ο δράστης συλλαμβάνεται στο Χάουλτον. (CBC) 
Αθλητισμός
Στίβος
Στη διάρκεια του μίτινγκ του Ντάιαμοντ Λιγκ της IAAF στο Μονακό, η Γκενζέμπε Ντιμπάμπα από την Αιθιοπία καταρρίπτει την παγκόσμια επίδοση στα 1.500 μ. των γυναικών με χρόνο 3 λεπτά και 50,08 δευτερόλεπτα. (BBC)

 18 Ιουλίου 
Επιθέσεις
Ο αριθμός των νεκρών από την πρόσφατη επίθεση οπλοφόρου στο Τενεσί των ΗΠΑ ανέρχεται σε 5, καθώς απεβίωσε και ένας ακόμα στρατιωτικός, που είχε τραυματιστεί σοβαρά στην επίθεση. (naftemporiki.gr)

Καταστροφές και δυστυχήματα
Τουλάχιστον 4 άτομα σκοτώνονται και άλλα 7 τραυματίζονται από την κατάρρευση 4ώροφης οικοδομής στο Δυτικό Δελχί στην Ινδία.
(NDTV)

 19 Ιουλίου 

Θρησκεία
Γίνεται γνωστό ότι ξαναχτίστηκαν 14 μαυσωλεία των σουφιστών στην πόλη Τιμπουκτού του Μάλι, 3 χρόνια μετά την καταστροφή τους από ισλαμιστές μαχητές. (BBC)

Διεθνείς σχέσεις
Ινδοπακιστανικές σχέσεις
Το υπουργείο Εξωτερικών του Πακιστάν υποβάλλει επίσημη διαμαρτυρία εναντίον της Ινδίας, καταγγέλλοντας σειρά "απρόκλητων παραβιάσεων της εκεχειρίας" στην διαφιλονικούμενη περιοχή του Κασμίρ. (AP μέσω Asian Correspondent) 

Αθλητισμός
Η Εθνική ομάδα Νέων της Ισπανίας κατακτά το Ευρωπαϊκό πρωτάθλημα ποδοσφαίρου νικώντας στον τελικό τη Ρωσία στην Κατερίνη με 2-0.(Πρώτο Θέμα)

 20 Ιουλίου 
Πόλεμος και επιθέσεις
Σε επίθεση αυτοκτονίας στην μεθοριακή πόλη Σουρούτς της Τουρκίας, σκοτώνονται 32 άνθρωποι και άλλοι 104 τραυματίζονται. Πρόκειται για έργο του Ισλαμικού Κράτους. (in.gr)
Ο Τουρκοκύπριος ηγέτης Μουσταφά Ακιντζί δηλώνει, με αφορμή την 41η επέτειο από την εισβολή του "Αττίλα" στην Κύπρο, ότι η αποκαλούμενη από τους Τούρκους "ειρηνευτική επιχείρηση" του 1974 ήταν πόλεμος με κύρια θύματα τους Ελληνοκύπριους. (tvxs)
Στην Κολομβία οι αντάρτες των Επαναστατικών Δυνάμεων (FARC) απελευθερώνουν έναν Κολομβιανό στρατιωτικό και κηρύσσουν εκεχειρία, ενώ οι ειρηνευτικές συνομιλίες συνεχίζονται στην Αβάνα. (zougla.gr)
Διεθνείς σχέσεις
Οι ΗΠΑ και η Κούβα επαναφέρουν τις διπλωματικές τους σχέσεις. (kathimerini.gr)
Οικονομία
Η Ελλάδα εξέρχεται από το καθεστώς "τεχνικής χρεοκοπίας" έπειτα από την πληρωμή των ληξιπρόθεσμων δόσεων προς το Διεθνές Νομισματικό Ταμείο και ανοίγουν ξανά οι τράπεζες έπειτα από 3 εβδομάδες.(Ο Φιλελεύθερος)
Νόμος και έγκλημα
Ο πρώην δικτάτορας του Τσαντ Ισέν Αμπρέ προσάγεται βιαίως σε ειδικό δικαστήριο με έδρα τη Σενεγάλη για να δικαστεί εγκλήματα κατά της ανθρωπότητας. (euronews)

Αθλητισμός
Στο γκολφ, ο Αμερικανός Ζακ Τζόνσον κατακτά το Όπεν για το 2015.(ΝΥ Times)

 21 Ιουλίου 
Πολιτική και εκλογές
Προεδρικές εκλογές στο Μπουρούντι 2015:
Εν μέσω διαμαρτυριών και επεισοδίων βίας με 2 νεκρούς πριν το άνοιγμα της κάλπης, διεξάγονται προεδρικές εκλογές στο Μπουρούντι. (newsbomb)
Αμερικανικές προεδρικές εκλογές 2016
Ο Κυβερνήτης του Οχάιο Τζον Κάσιτς γίνεται το 16ο πρόσωπο που θα διεκδικήσει το χρίσμα από το Ρεπουμπλικανικό Κόμμα για τις αμερικανικές προεδρικές εκλογές του 2016. (NBC News)
Οικονομία και επιχειρήσεις
Παραιτείται ο Χισάο Τανάκα, διευθύνων σύμβουλος της ιαπωνικής εταιρείας Toshiba έπειτα από την αποκάλυψη οικονομικού σκανδάλου ύψους 1,2 δισ. $.(Financial Times)

 22 Ιουλίου 
Πόλεμος και επιθέσεις
Σε βομβιστική επίθεση αυτοκτονίας που σημειώνεται στο βόρειο Αφγανιστάν σκοτώνονται 15 άνθρωποι.(CNN)
Από δύο εκρήξεις στην πόλη Γκόμπε της Νιγηρίας σκοτώνονται τουλάχιστον 29 άτομα. (Reuters) 
Τουλάχιστον 13 άτομα σκοτώνονται σε διπλή επίθεση αυτοκτονίας στην πρωτεύουσα της βορειότερης επαρχίας του Καμερούν, Μαρουά. (sofokleousin)
Πολιτική
Εγκρίνεται από το ελληνικό κοινοβούλιο κατά πλειοψηφία το «υπερεπείγον» του νομοσχεδίου με τα δεύτερα προαπαιτούμενα μέτρα, όπως αποφασίστηκαν στη σύνοδο κορυφής που έγινε στις Βρυξέλλες στις 13 Ιουλίου.
(newsbomb.gr)
Ογκώδεις διαδηλώσεις κατά της λιτότητας στην Πορτογαλία πραγματοποιούνται στη Λισαβόνα. (tovima.gr)
Δυστυχήματα
Από τη σύγκρουση τρένου με φορτηγό κοντά στη Στουντένκα στη βόρεια Μοραβία της Τσεχίας, σκοτώνονται 3 άνθρωποι.(ABC news) (ČTK)
Τουλάχιστον 21 άτομα πεθαίνουν από τη σύγκρουση σκάφους αναψυχής με φορτηγό πλοίο στον ποταμό Νείλο στην Αίγυπτο. (Έθνος)
Πολιτισμός και κουλτούρα
Το Πανεπιστήμιο της Οξφόρδης ραδιοχρονολόγησε απομεινάρια από το αρχαιότερο Κοράνιο στον κόσμο, όπως πιστεύεται. Βρέθηκαν σε χειρόγραφο στο Μπέρμιγχαμ της Αγγλίας και η ηλικία τους υπολογίζεται μεταξύ των ετών 568 και 645 μ.Χ. (Daily Mail) (Deutsche Welle)
Οικονομία
Η Ευρωπαϊκή Κεντρική Τράπεζα αυξάνει τη ρευστότητα για τις ελληνικές τράπεζες κατά 900 εκατ. ευρώ.(The Independent)
Νόμος και έγκλημα
Ο πρώην πρωθυπουργός της Αιγύπτου, Αχμέντ Ναζίφ, καταδικάζεται σε φυλάκιση 5 ετών έπειτα από την απόρριψη της έφεσής του για την ποινή φυλάκισης 3 ετών για διαφθορά. (Cairo Post)
Επιστήμη και τεχνολογία
Διεξάγονται οι τελικοί του ποδοσφαιρικού κυπέλλου για ρομπότ. Μία ομάδα από την Κίνα νικά στον τελικό την ολλανδική ομάδα, στην κατηγορία των μη ανθρωποειδών μεσαίου βάρους, ενώ άλλη ομάδα έχασε από την Ιαπωνία στον τελικό της κατηγορίας μικρών ανθρωποειδών. (DutchNews) (BBC)
 23 Ιουλίου 
Πόλεμος και επιθέσεις
Επέκταση του Συριακού Εμφυλίου Πολέμου
Η Τουρκία επιτίθεται με άρματα μάχης και πολεμικά μαχητικά εναντίον θέσεων των μαχητών του ΙΣΙΣ έπειτα από ανταλλαγή πυροβολισμών κατά την οποία σκοτώθηκε ένας Τούρκος στρατιώτης και 2 τραυματίστηκαν. Είναι η πρώτη απευθείας σύγκρουση ανάμεσα στον τουρκικό στρατό και στις δυνάμεις του ΙΣΙΣ.(Telegraph)
Δυστυχήματα και καταστροφές
Έως και 40 μετανάστες, πέθαναν έπειτα από τη βύθιση του φουσκωτού στο οποίο επέβαιναν στα ανοιχτά της Λιβύης, σύμφωνα με μαρτυρίες επιζώντων που μεταφέρθηκαν μετά τη διάσωσή τους στο λιμάνι Αουγκούστα της Ιταλίας. (in.gr)
Τουλάχιστον 35 άτομα σκοτώνονται σε σύγκρουση πλοίων στον ποταμό Νείλο της Αιγύπτου. (BBC), (Yahoo)
Νόμος και έγκλημα
3 νεκροί, ανάμεσα στους οποίους και ο δράστης, είναι ο απολογισμός επεισοδίου με πυροβολισμούς σε κινηματοθέατρο στην πόλη Λαφαγιέτ της Λουζιάνα των ΗΠΑ την ώρα της προβολής της ταινίας ''Trainwreck'.Επτά άτομα τραυματίζονται.
Επιστήμη και τεχνολογία
Επιστήμονες της NASA ανακοινώνουν την ανακάλυψη του πρώτου εξωπλανήτη το μέγεθος του οποίου πλησιάζει εκείνο της Γης. Είναι ο Kepler-452b. (NASA), (BBC)

 24 Ιουλίου 
Πόλεμος και επιθέσεις
Η Τουρκία βομβαρδίζει θέσεις του Ισλαμικού Κράτους, σκοτώνοντας, σύμφωνα με πληροφορίες τουλάχιστον 35 μαχητές του ΙΣΙΣ. (in.gr)
Οικονομία
Ελληνική κρίση χρέους:
Η Ελλάδα ζήτησε επίσημα ένα νέο δάνειο από το Διεθνές Νομισματικό Ταμείο. (Deutsche Welle)
Καταστροφές και δυστυχήματα
Από σφοδρή έκρηξη που προκαλεί άλλες εκρήξεις και φωτιά σε εργοστάσιο κατασκευής πυροτεχνημάτων στο Μοντούνιο της Ιταλίας, σκοτώνονται 7 άτομα και αρκετά άλλα τραυματίζονται.(BBC)
Πολιτική και εκλογές
Ο Πιερ Νκουρουνζίζα ανακηρύσσεται επίσημα νικητής των προεδρικών εκλογών στο Μπουρούντι, εξασφαλίζοντας μία τρίτη θητεία με ποσοστό γύρω στο 70%. (euronews.com)

 25 Ιουλίου 
Πόλεμος και επιθέσεις
Σε δύο βομβιστικές επιθέσεις αυτοκτονίας σκοτώνονται τουλάχιστον 12 άτομα σε πισίνα στο βόρειο Ιράκ. (Reuters) 
Στην Υεμένη ανακοινώνεται πενθήμερη κατάπαυση του πυρός για ανθρωπιστικούς λόγους και θα τεθεί σε ισχύ από τα μεσάνυχτα της Κυριακής.(Wall Street Journal)
Πολιτική και εκλογές 
Το Κοινοβούλιο της Τυνησίας εγκρίνει τον νέο αντιτρομοκρατικό νόμο, που προβλέπει την επιβολή της θανατικής ποινής για τους τρομοκράτες. (Reuters) 
Αθλητισμός
Ο Ολλανδός ποδηλάτης Νικ Κίμαν κερδίζει τον πρώτο του παγκόσμιο τίτλο στο παγκόσμιο πρωτάθλημα ποδηλασίας UCI BMX της σειράς Supercross, ενώ στις γυναίκες τον αγώνα επιλέκτων κερδίζει η Στέφανι Ερνάντες από τη Βενεζουέλα. (British Cycling)

 26 Ιουλίου 
Πόλεμος και επιθέσεις
Σε επίθεση αυτοκτονίας από 13χρονη βομβίστρια στην πόλη Μαρουά του Καμερούν, έργο της Μπόκο Χαράμ, σκοτώνονται 20 άνθρωποι και 70 τραυματίζονται. (Voice of America)
Επίθεση αυτοκτονίας σημειώνεται και στο Μογκαντίσου, με απολογισμό 15 νεκρούς (CNN)
Καταστροφές και δυστυχήματα
Από τη συντριβή μικρού αεροσκάφους σε κατοικημένη περιοχή του Τόκιο, σκοτώνονται 3 άτομα. (ABC Online)
Νόμος και έγκλημα
Στην επαρχία Μπαγκλάν του Αφγανιστάν σκοτώνονται τουλάχιστον 20 άτομα όταν ένοπλοι ανοίγουν πυρ στη διάρκεια γαμήλιου 
πανηγυριού. (Al-Jazeera)
Αθλητισμός
Για δεύτερη φορά στην καριέρα του, νικητής στον ποδηλατικό Γύρο της Γαλλίας αναδεικνύεται ο Βρετανός (γεννημένος στην Κένυα) Κρις Φρουμ. (Bloomberg)

 27 Ιουλίου 
Πόλεμος και επιθέσεις
Ένοπλοι επιτίθενται σε αστυνομικό σταθμό του Παντζάπ στην Ινδία σκοτώνοντας 7 άτομα και τραυματίζοντας αρκετά άλλα. (The Hindu)

Οικονομία
Πτώση κατά 8,5%, την μεγαλύτερη που παρουσίασε σε μία ημέρα από το 2007, σημειώνει ο δείκτης του χρηματιστηρίου της Σαγκάης. (Bloomberg)

 28 Ιουλίου 
Πόλεμος και επιθέσεις
Σε επίθεση τρομοκρατών σε χωριά στη Νιγηρία σκοτώνονται 29 άτομα. (Bloomberg)
Νόμος και έγκλημα
Στη Λιβύη δικαστήριο καταδικάζει ερήμην σε θάνατο το γιο του Μοαμάρ Καντάφι, Σαΐφ αλ Ισλάμ Καντάφι, που φέρεται να διέπραξε κτηνωδίες το 2011. (AP μέσω Fox News)
Δυστυχήματα και καταστροφές
Τουλάχιστον 25 άτομα σκοτώνονται και άλλα 22 τραυματίζονται από φωτιά σε εργοστάσιο επίπλων στη Ομπούρ Σίτι κοντά στο Κάιρο. (Reuters via Egypt Independent) (BBC)
Πολιτική
Ο Μπαράκ Ομπάμα γίνεται ο πρώτος Αμερικανός πρόεδρος που μιλά στην Αφρικανική Ένωση.(WSJ)

 29 Ιουλίου 
Πόλεμος και επιθέσεις
Η κυβέρνηση του Αφγανιστάν ισχυρίζεται ότι ο ηγέτης των Ταλιμπάν Μοχάμεντ Ομάρ απεβίωσε από φυσικά αίτια τον Απρίλιο του 2013 στο Πακιστάν. (BBC) (Reuters) 
Πόλεμος στο Βορειοδυτικό Πακιστάν:
Ο επικεφαλής της τρομοκρατικής οργάνωσης Λασκάρ ε Τζαγκβί, Μαλίκ Ισάκ, σκοτώνεται από πυρά στη διάρκεια ενέδρας. Στην ίδια σύγκρουση σκοτώθηκαν και 2 γιοι του Ισάκ, 13 από τους επιτιθέμενους και τραυματίστηκαν 6 αξιωματικοί της αστυνομίας. (New York Times)
Υγεία
Ανακοινώνεται από το νοσοκομείο παίδων της Φιλαδέλφεια των ΗΠΑ ότι ένας οκτάχρονος, ο Ζάιον Χάρβεϊ έγινε ο πρώτος ασθενής παιδιατρικής κλινικής που υποβλήθηκε σε διπλή μεταμόσχευση χειρός νωρίτερα αυτόν το μήνα. (ABC)
Δυστυχήματα
Τουλάχιστον 27 άτομα σκοτώνονται και άλλα 149 τραυματίζονται όταν "τρελό" φορτηγό πέφτει πάνω σε θρησκευτική πομπή στην πολιτεία Ζακατέκας στο Μεξικό. (AP μέσω Washington Post) 

 30 Ιουλίου 
Διεθνείς σχέσεις
Η Ρωσία ασκεί βέτο σε ψήφισμα του Συμβουλίου Ασφαλείας των Ηνωμένων Εθνών με βάση το οποίο θα ιδρυόταν ένα διεθνές ποινικό δικαστήριο για τη διερεύνηση της κατάρριψης του αεροσκάφους που εκτελούσε την Πτήση 17 των Μαλαισιανών Αερογραμμών. (WSJ)
Νόμος και έγκλημα
Εγκρίνεται από το κοινοβούλιο του Ισραήλ ένας αμφιλεγόμενος νόμος που επιβάλλει την αναγκαστική σίτιση των Παλαιστινίων κρατουμένων. (Middle East Eye)
Ο Γιακούμπ Μεμόν εκτελείται στην Ινδία για το ρόλο του στις βομβιστικές επιθέσεις στη Βομβάη το 1993. (BBC)
Καταστροφές
Τουλάχιστον 30 άτομα σκοτώνονται σε κατολίσθηση που πλήττει χωριά κοντά στην Ποχάρα του Νεπάλ. (Reuters UK) 
Πολιτική και εκλογές
Έπειτα από πολυήμερο διάλογο, οι Ταλιμπάν ανακοινώνουν τον διάδοχο του Μουλά Ομάρ. Είναι ο Μουλάς Αχτάρ Μανσούρ. (BBC)

 31 Ιουλίου 
Πόλεμος και επιθέσεις
Πόλεμος στο Αφγανιστάν:
Ο ιδρυτής του Δικτύου Χακανί, Τζαλαλουντίν Χακανί, φέρεται να έχει πεθάνει από το 2014. (BBC)
Δυστυχήματα και καταστροφές
Από συντριβή αεροσκάφους σε έκθεση αυτοκινήτων κοντά στο Αεροδρόμιο Μπλάκμπους του Ηνωμένου Βασίλειου, σκοτώνονται 4 άτομα. (BBC)
Νόμος και έγκλημα
Ύποπτοι Εβραίοι έποικοι βάζουν φωτιά σε οικία Παλαιστινίων στη Δυτική Όχθη, με αποτέλεσμα να καεί ζωντανό ένα μωρό παλαιστινιακής οικογένειας. Η επίθεση καταδικάζεται ευρέως από το Ισραήλ. (KLTV)(NY Times)
Πολιτική και εκλογές
Προεδρικές εκλογές στις Φιλιππίνες 2016:
Ο υπουργός Εσωτερικών και Τοπικής Κυβέρνησης Μαρ Ρόξας ανακοινώνει την υποψηφιότητά του για τις προεδρικές εκλογές στις Φιλιππίνες, που θα διεξαχθούν το 2016. (Rappler)
Αθλητισμός
Η Διεθνής Ολυμπιακή Επιτροπή επιλέγει το Πεκίνο ως τη χώρα που θα διοργανώσει τους Χειμερινούς Ολυμπιακούς Αγώνες το έτος 2022. Οι χειμερινοί Ολυμπιακοί Αγώνες Νέων θα διεξαχθούν στη Λοζάνη το 2020. (The Guardian). (USA Today)

  07